CELEX: 31986D0453
Language: el
Date: 1986-08-13 00:00:00
Title: 86/453/ΕΟΚ: Απόφαση της Επιτροπής της 13ης Αυγούστου 1986 που αφορά την έναρξη δοκιμαστικής δράσης στην περιφέρεια Καλαβρία, στην Ιταλία, προπαρασκευαστικής για την εφαρμογή των ολοκληρωμένων μεσογειακών προγραμμάτων (Το κείμενο στην ιταλική γλώσσα είναι το μόνο αυθεντικό)

Avis juridique important

|

31986D0453

86/453/ΕΟΚ: Απόφαση της Επιτροπής της 13ης Αυγούστου 1986 που αφορά την έναρξη δοκιμαστικής δράσης στην περιφέρεια Καλαβρία, στην Ιταλία, προπαρασκευαστικής για την εφαρμογή των ολοκληρωμένων μεσογειακών προγραμμάτων (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 265 της 17/09/1986 σ. 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Αυγούστου 1986  που αφορά την έναρξη δοκιμαστικής δράσης στην περιφέρεια Καλαβρία, στην Ιταλία, προπαρασκευαστικής για την εφαρμογή των ολοκληρωμένων μεσογειακών προγραμμάτων  (Το κείμενο στην ιταλική γλώσσα είναι το μόνο αυθεντικό)  (86/453/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι το Συμβούλιο ενέκρινε τον κανονισμό (ΕΟΚ) αριθ. 2088/85 της 23ης Ιουλίου 1985 σχετικά με τα ολοκληρωμένα μεσογειακά προγράμματα (1)·  ότι είναι αναγκαίο να γίνει έναρξη δοκιμαστικών δράσεων για να δοκιμαστούν οι μέθοδοι εφαρμογής των ολοκληρωμένων μεσογειακών προγραμμάτων με σκοπό να επιβεβαιωθεί ότι παρόμοια προγράμματα, αφού εγκριθούν, μπορούν να πραγματοποιηθούν το συντομότερο δυνατόν·  ότι οι δοκιμαστικές δράσεις συνίστανται σε μια λογική σειρά παρεμβάσεων σύμφωνων μεταξύ τους και σύμφωνων με τα προγράμματα περιφερειακής ανάπτυξης·  ότι παρόμοιες δράσεις έχουν μεγάλη σημασία για τις κοινοτικές πολιτικές·  ότι οι δοκιμαστικές δράσεις μεμονωμένες έχουν μειωμένη βαρύτητα ως προς τις προβλεπόμενες ενέργειες στο πλαίσιο των ολοκληρωμένων μεσογειακών προγραμμάτων·  ότι η Ιταλική Δημοκρατία πρότεινε στην Επιτροπή τη θέσπιση μιας προπαρασκευαστικής δοκιμαστικής δράσης για την εφαρμογή των ολοκληρωμένων μεσογειακών προγραμμάτων στην Καλαβρία, στην Ιταλία·  ότι, στις 27 Αυγούστου 1985, η Επιτροπή αποφάσισε, ως προς τις αρχές, μια δοκιμαστική δράση, προπαρασκευαστική των ολοκληρωμένων μεσογειακών προγραμμάτων, που θα πρέπει να καθοριστεί αργότερα με κάθε λεπτομέρεια, και έχει ήδη εγκρίνει με την ευκαιρία αυτή κονδύλι για ενέργειες με προτεραιότητα·  ότι αυτή τη στιγμή μπορούν να καθοριστούν λεπτομέρειες αυτού του είδους·  ότι είναι αναγκαίο να συντονιστεί η δοκιμαστική δράση με το ολοκληρωμένο μεσογειακό πρόγρραμμα για τη συγκεκριμένη περιφέρεια ή ζώνη·  ότι η εν λόγω δοκιμαστική δράση αφορά μια περιοχή η οποία παρουσιάζει αναπτυξιακά προβλήματα ανάλογα με εκείνα που επιδιώκεται να επιλύσουν τα ολοκληρωμένα μεσογειακά προγράμματα ·  ότι η εν λόγω δοκιμαστική δράση, για να έχει αποτελέσματα, πρέπει να έλθει εις πέρας με τη σύμφωνη γνώμη των εθνικών αρχών του ενδιαφερόμενου κράτους μέλους και σε στενή συνεργασία με τις αρμόδιες περιφερειακές και τοπικές αρχές,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στην περιφέρεια Καλαβρίας της Ιταλίας θεσπίζεται δοκιμαστική δράση προπαρασκευαστική της εφαρμογής των ολοκληρωμένων μεσογειακών προγραμμάτων. Οι λεπτομέρειες αυτής της δοκιμαστικής δράσης αναγράφονται στο παράρτημα 1.  Άρθρο 2  Η πραγματοποίηση της δοκιμαστικής δράσης εξετάζεται περιοδικά από την Επιτροπή σε συνεργασία με το ενδιαφερόμενο κράτος μέλος με σκοπό ν' αποφασίζεται εάν και κατά πόσο το παράρτημα 1 πρέπει να τροποποιηθεί.  Ιδιαίτερα, με στόχο να εξασφαλιστεί ο αναγκαίος συντονισμός ανάμεσα στην παρούσα δράση και αυτό καθαυτό το ολοκληρωμένο μεσογειακό πρόγραμμα, η Επιτροπή θα κρίνει εάν και κατά πόσο είναι απαραίτητο να εμπίπτουν στο πρόγραμμα αυτό οι παρεμβάσεις - αντικείμενο της παρούσας απόφασης- που δεν έχουν ακόμη πραγματοποιηθεί τη στιγμή της έναρξης ισχύος του ιδίου του προγράμματος.  Εφόσον η Επιτροπή αποφασίσει οι παρεμβάσεις που αναφέρονται στην προηγούμενη παράγραφο να συγχωνευθούν με το ολοκληρωμένο πρόγραμμα, ως ημερομηνία αυτής της απόφασης υπολογίζεται από την άποψη της απόδοσης λογαριασμού το τέλος της δοκιμαστικής δράσης.  Άρθρο 3  Η δοκιμαστική δράση πραγματοποιείται βάσει ειδικών αποφάσεων της Επιτροπής που αφορούν τις επί μέρους παρεμβάσεις από τις οποίες αποτελείται. Οι εν λόγω αποφάσεις καθορίζουν το περιεχόμενο των παρεμβάσεων, τη συνεισφορά της Κοινότητας και τους όρους πραγματοποίησής τους. Στο παράρτημα 2 σημειώνονται οι γενικοί όροι που πρέπει να πληρούνται για την έγκριση των επί μέρους αποφάσεων.  Άρθρο 4  Σε τρεις μήνες από την ημερομηνία που αναφέρεται στην παράγραφο 3 του άρθρου 2 ή από τη συμπλήρωση των παρεμβάσεων που απαρτίζουν τη δοκιμαστική δράση, το ενδιαφερόμενο κράτος μέλος αποστέλλει στην Επιτροπή πέντε αντίγραφα της έκθεσης επί των αποτελεσμάτων της δοκιμαστικής δράσης, χρήσιμων για τους στόχους της εφαρμογής των ολοκληρωμένων μεσογειακών προγραμμάτων.  Άρθρο 5  Συνίσταται διοικητική επιτροπή με σύμφωνη γνώμη της Επιτροπής και των ενδιαφερόμενων εθνικών, περιφερειακών και τοπικών αρχών του κράτους μέλους, με σκοπό τον έλεγχο της πραγματοποίησης της δοκιμαστικής δράσης. Οι αρχές αυτές, σε συνεργασία με την Επιτροπή, λαμβάνουν τα υπόλοιπα διοικητικά μέτρα, που είναι αναγκαία για κάθε διοικητικό επίπεδο.  Άρθρο 6  Η συνδρομή που αποφασίζει η Επιτροπή υπέρ μιας δοκιμαστικής δράσης δεν δεσμεύει την Κοινότητα για την οριστική επιλογή των ζωνών όπου θα εφαρμοστούν τα ολοκληρωμένα μεσογειακά προγράμματα.  Άρθρο 7  Η παρούσα απόφαση απευθύνεται στην Ιταλική Δημοκρατία.  Βρυξέλλες, 13 Αυγούστου 1986.  Για την Επιτροπή  Nicolas MOSAR  Μέλος της Επιτροπής  (1) ΕΕ αριθ. L 197 της 27. 7. 1985, σ. 1.  ΠΑΡΑΡΤΗΜΑ 1  ΔΟΚΙΜΑΣΤΙΚΗ ΔΡΑΣΗ ΠΡΟΠΑΡΑΣΚΕΥΑΣΤΙΚΗ ΤΩΝ ΟΛΟΚΛΗΡΩΜΕΝΩΝ ΜΕΣΟΓΕΙΑΚΩΝ ΠΡΟΓΡΑΜΜΑΤΩΝ ΣΤΗΝ ΠΕΡΙΟΧΗ ΤΗΣ ΚΟΙΝΟΤΗΤΑΣ ΜΑΝΤΑΝΑ «VER SANTE DELLO STRETTO», ΕΠΑΡΧΙΑ REGGIO CALABRIA, ΙΤΑΛΙΑ  1. ΤΙΤΛΟΣ  Δοκιμαστική δράση προπαρασκευαστική των ολοκληρωμένων μεσογειακών προγραμμάτων στην περιοχή της κοινότητας Montana «Versante dello Stretto», επαρχία Reggio Calabria, Ιταλία.  2. ΚΑΘΟΡΙΣΜΟΣ ΤΗΣ ΖΩΝΗΣ  Η γεωγραφική ζώνη εφαρμογής της δοκιμαστικής δράσης περιλαμβάνει εν μέρει ή εξ ολοκλήρου έντεκα κοινότητες που αποτελούν την κοινότητα Montana «Versante dello Stretto» (304 km2) 31 000 κάτοικοι).  Πρόκειται για μικρές κοινότητες με μέγιστο πληθυσμό 2 000 κατοίκους. Στις κοινότητες αυτές υπάρχει τάση εγκατάλειψης από πλευράς γηγενών, οι οποίοι μετακομίζουν στην πρωτεύουσα της επαρχίας, Reggio Calabria. Ο ενεργός πληθυσμός στην περιοχή είναι 11 000, εκ των οποίων απασχολούνται 9 400 (7 700 στη γεωργία). Το ποσοστό των μη απασχολουμένων είναι 14,5 %, η δε ανεργία στους νέους είναι πολύ υψηλή.  Η συνολική γεωργική επιφάνεια είναι περίπου 30 000 ha, από τα οποία 9 800 ha είναι δασώδης έκταση.  Η καλλιεργούμενη γεωργική έκταση (SAU) είναι περίπου 19 000 ha, η οποία περιλαμβάνει κυρίως:  - 6 700 ετήσιες καλλιέργειες,  - 8 300 βοσκότοπους,  - 2 700 ελαιώνες,  - 800 αμπελώνες.  Το μέγεθος των αγροτικών εκμεταλλεύσεων είναι της τάξεως των 2 ha.  Οι δασικές εκμεταλλεύσεις έχουν μέση έκταση 15 ha.  Η ζωοτεχνική περιουσία συνέρχεται σε 10 000 βοοειδή για τα οποία διατίθεται έκταση βοσκής 5 000 ha.  Η βιοτεχνία έχει σχεδόν πλήρως εγκαταλειφθεί (σιδηρουργία, υφάσματα, κεραμική, είδη διατροφής . . .).  Οι κοινωνικές υπηρεσίες είναι ανεπαρκείς.  Το οδικό δίκτυο συνίσταται κυρίως στον άξονα Salermo - Reggio , οι οδοί επικοινωνίας με το εσωτερικό είναι ανεπαρκείς. Επομένως και οι δημόσιες μεταφορές είναι ανεπαρκείς.  3. ΣΤΟΧΟΙ ΤΗΣ ΔΟΚΙΜΑΣΤΙΚΗΣ ΔΡΑΣΗΣ  3.1. Αύξηση εισοδήματος, βελτίωση των συνθηκών ζωής και εργασίας και προστασίας του περιβάλλοντος που θα ληφθεί υπόψη κατά την εκτέλεση αυτών των έργων.  3.2. Η αύξηση της παραγωγικότητας, ιδίως στον γεωργικό τομέα, με τη βελτίωση της ανταγωνιστικότητας των προϊόντων στην αγορά και στους άλλους τομείς με την ενίσχυση του τουρισμού, των βιοτεχνικών και βιομηχανικών πηγών ενέργειας.  3.3. Σταθεροποίηση της απασχόλησης μείωσης· δημιουργίας νέων θέσεων εργασίας και της διαφοροποίησης των παραγωγικών ταμείων.  4. ΠΡΟΤΕΙΝΟΜΕΝΕΣ ΠΑΡΕΜΒΑΣΕΙΣ  4.1. Γεωργία  4.1.1. Πρόκειται γι' ανάκτηση περιθωριακών εκτάσεων και για βελτίωση της παραγωγής ζωοτροφών, με τη δημιουργία ζωοτεχνικών συνεταιριστικών εκμεταλλεύσεων στις τοποθεσίες DONNA (R.C.), Piani Bosurgi, και S. Roberto.  4.1.2. Κέντρο μεταποίησης και εμπορίας αγροτικών προϊόντων.  Η Cooperativa Agricola Meridionale θα επιληφθεί της μεταποίησης και εμπορίας, ιδίως μανιταριών, καστάνων, και οπωροκηπευτικών προϊόντων της περιοχής της ορεινής κοινότητας.  Το κέντρο θα βρίσκεται στο Piani της R.C.«Cornelle».  4.1.3. Αναφύτευση οπωροφόρων δενδριλλίων καστανίας στις ζώνες που ευνοούν το είδος με βελτίωση και εισαγωγή ευγενών ειδών.  Τοποθεσία Piani Aspromonte - S. Roberto.  4.1.4. Πειραματικό σχέδιο για την εισαγωγή νέων ειδών. Τοποθεσία Montebello Ionico.  4.1.5. Δύο συναφή κέντρα κλειστού κύκλου στο Donna και στο Piani Bosurgi. Πρόκειται για τη δημιουργία δύο στάβλων για πρόβατα, ιδιοκτησίας συνεταιριστικών εκμεταλλεύσεων. 4.2. Βιοτεχνία  4.2.1. Κέντρο πολλαπλών χρήσεων για την τοπική βιοτεχνία με δυνατότητα προσαρμογής για εκθέσεις - μόνιμη έκθεση και αίθουσα διδασκαλίας - εκπαίδευσης για βιοτέχνες. Βελτίωση των συνθηκών πώλησης βιοτεχνικών προϊόντων (σφυρήλατος σίδηρος, τεχνουργήματα από λυγαριά, ψάθα . . . ). Δυνατότητα πρόσβασης θα έχουν μεμονωμένοι βιοτέχνες ή συνεταιριζόμενοι βιοτέχνες της περιοχής της ορεινής κοινότητας, και ιδίως του S. Alessio in Aspromonte, S. Stefano in Aspromonte, Cardeto e Reggio.  4.2.2. Η βιοτεχνία και οι μικρομεσαίες επιχειρήσεις θα μπορούσαν ν' αποκτήσουν νέες δυνατότητες ανάπτυξης με την αξιοποίηση της ξυλουργίας, δεδομένου ότι η ξυλεία είναι άφθονη σαν πρώτη ύλη στην περιοχή.  Είναι αναγκαίο να επαληθευτεί κατά πόσο αυτή η δυνατότητα είναι πραγματοποιήσιμη από οικονομική άποψη, από τη μια πλευρά με την αξιολόγηση των τοπικών πηγών σε σχέση με ειδικούς τομείς της αγοράς από την άλλη. Προτείνεται σχετική μελέτη, η οποία, με τον προσδιορισμό αυτών των παραμέτρων και στοιχείων, θα καταστήσει δυνατή μια αναπτυξιακή στρατηγική στον τομέα.  4.3. ΤΟΥΡΙΣΜΟΣ  4.3.1. Ξενώνας νεότητας  Επιμέρους αναστήλωση των χώρων του Castello Ruffo in Scilla, για τουριστική χρήση και για συνέδρια.  4.4. Υποδομές  4.4.1. Τουριστικές υποδομές  Κατασκευή τμήματος της οδού Petile - Cucullaro στο οποίο θα περιλαμβάνεται και ο οδικός άξονας σύνδεσης της παραλιακής και της ορεινής περιοχής μέσω του Piani di Petite.  Ολοκλήρωση της οδού S. Basilio - Russa - Castello - Peterriti - Caballaro, με σύνδεση των τμημάτων της κοινότητας Motta S. Giovani και την πρόσβαση σε μια ζώνη μεγάλης αξίας από άποψη τοπίου: κάστρο S. Aniceto.  4.5. Παρεμβάσεις εκπαίδευσης και κοινωνικοοικονομικής αναζωογόνησης  4.5.1. Εππαγγελματική εκπαίδευση ενσωματωμένη στις μικρομεσαίες εκμεταλλεύσεις και στους συνεταιρισμούς παραγωγής εργασίας (± 50 άτομα  x  600 ώρες  x  20 000 ιταλικές λίρες την ώρα).  4.5.2. Αρωγή αγοράς και αρωγή με επίκεντρο την παραγωγική ολοκλήρωση. Αξιολόγηση της ζήτησης/προσφοράς της εσωτερικής και της εξωτερικής αγοράς· έλεγχος της όλης διαδικασίας κατεργασίας και διανομής των προϊόντων με τη σύσταση ενός οργανισμού, ο οποίος θα διαχειρίζεται τις φάσεις υλοποίησης της δοκιμαστικής δράσης και θα ελέγχει τις εγκαταστάσεις και τα οικονομικά και κοινωνικά αποτελέσματα (αύξηση της απασχόλησης και του εισοδήματος στην περιοχή).  Σύσταση συστήματος πληροφορικής.  Αρωγή και συμβούλευση για την αναδιοργάνωση και για την επένδυση σε νεωτεριστικές τεχνολογίες στις μικρομεσαίες εκμεταλλεύσεις και στη βιοτεχνία. Αρωγή και συμβούλευση σε τεχνικά θέματα των επιχειρηματιών.  4.6. Εναλλακτική ενέργεια  4.6.1. Ηλεκτροδότηση του Petile  Παραγωγή ηλεκτρικής ενέργειας μέσω ενός ολοκληρωμένου συστήματος αιολικής ενέργειας/ντήζελ 200 kW. Η παραγόμενη ενέργεια θα ικανοποιήσει τις ανάγκες του αγροτουριστικού κέντρου του Petile. Θα τροφοδοτηθούν κυρίως:  1. Ο εξωτερικός οδικός φωτισμός·  2. ο ηλεκτρισμός οικιακής χρήσης·  3. η άντληση.  Στην εγκατάσταση αυτή η αιολική γεννήτρια και η γεννήτρια ντήζελ θα συνδυάζονται βάσει μιας νεωτεριστικής λύσης στο έργο, έτσι ώστε να γίνεται εκμετάλλευση της αιολικής ενέργειας και να εξασφαλίζεται με σταθερό τρόπο η ζήτηση ηλεκτρικής ισχύος, η οποία θα ικανοποιήσει τις ενεργειακές ανάγκες του νέου αστικού οικισμού του Petile. 4.6.2. Αιολικό φράγμα στο Cardeto  Εγκατάσταση δύο αερογεννητριών ονομαστικής ισχύος 225 kW και δύο αιολικών συστημάτων 25 kW (Aige - AIT 03), ικανών να παράγουν ενέργεια για την κάλυψη των απαιτήσεων ορισμένων πρωτοβουλιών και τα οποία θα μπορούν να αποτελέσουν πρόσθετη πηγή εισοδήματος μέσω της πώλησης του πλεονάσματος ηλεκτρικής ενέργειας στην ENEL.  4.6.3. Εγκατάσταση αεριοποίησης υπολειμμάτων ξύλου. Παραγωγή ηλεκτρικής ενέργειας μέσω της καύσης χωρίς οξυγόνο ύλης/υπολειμμάτων ξύλου.  5. ΔΙΑΡΚΕΙΑ ΤΗΣ ΔΟΚΙΜΑΣΤΙΚΗΣ ΔΡΑΣΗΣ ΚΑΙ ΣΥΝΤΟΝΙΣΜΟΣ ΤΗΣ ΜΕ ΤΑ ΟΛΟΚΛΗΡΩΜΕΝΑ ΜΕΣΟΓΕΙΑΚΑ ΠΡΟΓΡΑΜΜΑΤΑ  Από 27 Αυγούστου 1985 έως 27 Αυγούστου 1987, εκτός όσων αναφέρονται στο άρθρο 2 παράγραφοι 2 και 3 της παρούσας απόφασης.  6. ΥΠΕΥΘΥΝΕΣ ΑΡΧΕΣ  Για το συντονισμό:  - Γραφείο του Υπουργού για το συντονισμό των κοινοτικών πολιτικών.  - Περιφέρεια Calabria.  Για την εκτέλεση:  Ορεινή κοινότητα Versante dello Stretto.  7. ΕΚΤΙΜΗΣΗ ΤΩΝ ΔΑΠΑΝΩΝ ΚΑΙ ΧΡΗΜΑΤΟΔΟΤΗΣΗ  Βλέπε συνημμένο πίνακα (1).  (1) Σαν υφιστάμενοι φορείς ευνοούνται το Ευρωπαϊκό Ταμείο Περιφερειακής Ανάπτυξης, το Ευρωπαϊκό Γεωργικό Ταμείο Προσανατολισμού και Εγγυήσεων και το Ευρωπαϊκό Κοινωνικό Ταμείο.  ΠΡΟΠΑΡΑΣΚΕΥΑΣΤΙΚΗ ΔΟΚΙΜΑΣΤΙΚΗ ΔΡΑΣΗ ΣΤΗΝ ΟΡΕΙΝΗ ΚΟΙΝΟΤΗΤΑ VERSANTE DELLO STRETTO, ΠΕΡΙΦΕΡΕΙΑ ΚΑΛΑΒΡΙΑΣ, ΣΤΗΝ ΙΤΑΛΙΑ  1.2.3,4.5,6.7,8.9,10 //  //  //  //  //  //  // Παρεμβάσεις   // Συνολικές δαπάνες   // Υπάρχοντα  μέσα   // Κονδύλι 550   // Χρηματοδότηση από  το δημόσιο   // Συμμετοχή του δικαιούχου   //  //  //  // 1.2.3.4.5.6.7.8.9.10 //  // (σε χιλιάδες ECU)   // σε χιλιάδες ECU   // %   // σε χιλιάδες ECU   // %   // σε χιλιάδες ECU   // %   // σε χιλιάδες ECU   // %   //    //  //   //   //   //   //   //   //   //   // Γεωργία   //   //  //   //   //   //   //   //   //   // 1. Αλλαγή σε βοσκότοπο  // 135,78   // 54,31   // 40   // 13,58   // 10   // 27,16  // 20   // 40,73   // 30   // 2. Κέντρο μεταποίησης της εμπορίας γεωργικών προϊόντων   // 611,08   // 305,38   // 50  // 54,99   // 9   // 97,76   // 16   // 152,75   // 25   // 3. Αλλαγή - αναφύτευση καστανών καρυδιών (1)   // 353   // -  // -   // 176,5   // 50   // 88,25   // 25   // 88,25   // 25  // 4. Εφαρμογή έρευνα   // 67,9   // -   // -   // 33,95  // 50   // 33,95   // 50   // -   // -   // 5. Συναφές κέντρο κλειστού κύκλου   // 237,6   // 83,16   // 35   // -   //   // 118,8   // 50   // 35,64   // 15   // Τουρισμός   //   //   //  //   //   //   //   //   //   // 6. Αναστήλωση του κάστρου  Scilla   // 339,5   // 101,85   // 30   // 33,95   // 10  // 203,7   // 60   // -   // -   // Βιοτεχνία   //   //   //  //   //   //   //   //   //   // 7. Κέντρο πολλαπλών χρήσεων  // 67,9   // -   // -   // 33,95   // 50   // 33,95   // 50  // -   // -   // 8. Βελτίωση συνθηκών πώλησης   // 203,67  // 45,83   // 22,5   // 20,36   // 10   // 91,65   // 45  // 45,83   // 22,5   // 9. Αξιοποίηση του τομέα της ξυλείας (σχετική μελέτη)   // 203,67   // -   // -   // 152,75   // 75  // 50,92   // 25   // -   // -   // Υποδομές   //   //   //  //   //   //   //   //   //   // 10. Οδικός άξονας Petile Cucullaro   // 679   // 339,5   // 50   // -   // -   // 339,5  // 50   // -   // -   // Motta Castello   // 679   // 339,5  // 50   // -   // -   // 339,5   // 50   // -   // -   // Αναζωογόνηση στην εκπαίδευση   //   //   //   //   //   //  //   //   //   // 11. Επαγγελματική εκπαίδευση   // 407  // 223,85   // 55   // 40,7   // 10   // 142,45   // 35   // -   // -   // 12. Τεχνική αρωγή   // 272   // 136   // 50  // 27,2   // 10   // 108,8   // 40   // -   // -   // Εναλλακτική ενέργεια   //   //   //   //   //   //   //   //  //   // 13. Ηλεκτροδότηση του Petile   // 1 052   // 526  // 50   // 105,2   // 10   // 420,8   // 40   //   //   // 14. Αιολικό φράγμα   // 2 410   // 1 205   // 50   // 241   // 10  // 964   // 40   //   //   // 15. Βιομάζα   // 325,88  // 162,94   // 50   // 32,58   // 10   // 130,36   // 40   //  //   //    //   //   //   //   //   //   //   //   //  // Σύνολο   // 8 044,98   // 3 523,52   //   // 966,71   //   // 3 191,55   //   // 363,2   //   //    //   //   //   //   //  //   //   //   //  (1) Οι συνεισφορές γι' αυτή την επιχείρηση έχουν ήδη χορηγηθεί με την απόφαση της 27ης Αυγούστου 1985.  ΠΑΡΑΡΤΗΜΑ 2  ΓΕΝΙΚΟΙ ΟΡΟΙ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΓΙΑ ΤΗΝ ΕΓΚΡΙΣΗ ΤΩΝ ΕΙΔΙΚΩΝ ΑΠΟΦΑΣΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3  1. Για τις παρεμβάσεις που εκτίθενται στο παράρτημα 1 σημείο 7, στις οποίες συνεισφέρει η Κοινότητα με χρηματοδοτήσεις που προέρχονται εξ ολοκλήρου από πιστώσεις βάσει του κονδυλίου 550 του κοινοτικού προϋπολογισμού, μπορεί να εγκριθεί ειδική απόφαση κατά την έννοια του άρθρου 3, αφού ληφθούν υπόψη τα μέσα που διατίθενται από τον προϋπολογισμό.  2. Για τις παρεμβάσεις που εκτίθενται στο παράρτημα 1 σημείο 7, στις οποίες συνεισφέρει η Κοινότητα, στο μεσοδιάστημα, με πιστώσεις από το κονδύλι 550 του κοινοτικού προϋπολογισμού και πιστώσεις από τα κοινοτικά ταμεία ή δράσεις, ιδίως από το Ευρωπαϊκό Γεωργικό Ταμείο Προσανατολισμού και Εγγυήσεων, το Ευρωπαϊκό Κοινωνικό Ταμείο και το Ευρωπαϊκό Ταμείο Περιφερειακής Ανάπτυξης, η απόφαση να χρησιμοποιηθούν οι πιστώσεις που εντάσσονται στο κονδύλι 550 θα ληφθεί χωριστά και μετά την έγκριση καθεμιάς από τις παρεμβάσεις ανάλογα με τους όρους που καθορίστηκαν για το εν λόγω ταμείο ή δράση και αφού ληφθούν υπόψη τα μέσα που διατίθενται από τον προϋπολογισμό.  3. Για την υποβολή των αιτήσεων με τις οποίες ζητείται η κοινοτική συνεισφορά μέσω των ταμείων ή των δράσεων που αναφέρονται στο σημείο 2, υπεύθυνη είναι η Ιταλική Δημοκρατία για την προτεραιότητα που θα προσδώσει σε κάθε επιχείρηση, σύμφωνα με το χρονοδιάγραμμα των πληρωμών που αναφέρεται στο παράρτημα 1.